CELEX: 62016CN0108
Language: sl
Date: 2016-02-24 00:00:00
Title: Zadeva C-108/16: Predlog za sprejetje predhodne odločbe, ki ga je vložilo Rechtbank Amsterdam (Nizozemska) 24. februarja 2016 – Openbaar Ministerie/Paweł Dworzecki

2.5.2016   
            
            
               SL
            
            
               Uradni list Evropske unije
            
            
               C 156/29
            
         Predlog za sprejetje predhodne odločbe, ki ga je vložilo Rechtbank Amsterdam (Nizozemska) 24. februarja 2016 – Openbaar Ministerie/Paweł Dworzecki
   (Zadeva C-108/16)
   (2016/C 156/39)
   Jezik postopka: nizozemščina
   
      Predložitveno sodišče
   
   Rechtbank Amsterdam
   
      Stranki v postopku v glavni stvari
   
   
      Tožeča stranka: Openbaar Ministerie (Staatsanwaltschaft)
   
      Tožena stranka: Paweł Dworzecki
   
      Vprašanji za predhodno odločanje
   
   
               1.
            
            
               Ali je v členu 4a(1) Okvirnega sklepa 2002/584/JI (1) uporabljeno besedilo
               
                           —
                        
                        
                           „pravočasno […] osebno povabljena in tako obveščena o predvidenem datumu in kraju sojenja, ki se je zaključilo z odločbo“
                           ter
                        
                     
                           —
                        
                        
                           „pravočasno […] dejansko kako drugače uradno obveščena o predvidenem datumu in kraju sojenja, in sicer tako, da je mogoče nedvoumno sklepati, da je bila ta oseba seznanjena z načrtovanim sojenjem“,
                           uporabljena v členu 4a(1)(a) Okvirnega sklepa 2002/584/PNZ, avtonomna pojma prava Unije?
                        
                     
         
               2.
            
            
               Če je odgovor pritrdilen,
               
                           a)
                        
                        
                           kako je treba ta avtonomna pojma razlagati na splošno; ter
                        
                     
                           b)
                        
                        
                           ali primer, kot se obravnava v tej zadevi, za katerega je značilno, da:
                           je bilo glede na ENP vabilo na naslovu osebe, za katero se zahteva predaja, vročeno polnoletnemu članu njenega gospodinjstva, ki se je zavezal, da bo vabilo izročil osebi, za katero se zahteva predaja;
                           ne da bi bilo na podlagi ENP mogoče ugotoviti, ali in kdaj je član gospodinjstva vabilo dejansko izročil osebi, za katero se zahteva predaja;
                           medtem ko na podlagi izjav, ki jih je oseba, za katero se zahteva predaja, podala na obravnavi pred predložitvenim sodiščem, ni mogoče ugotoviti, ali je bila ta oseba pravočasno seznanjena z datumom in krajem načrtovanega sojenja;
                        
                     spada v enega izmed dveh avtonomnih besedil iz prvega vprašanja?
            
         
      (1)  Okvirni sklep Sveta 2002/584/PNZ z dne 13. junija 2002 o evropskem nalogu za prijetje in postopkih predaje med državami članicami (UL L 190, str. 1).